دونیا و آوروپا شامپیونو اولان و ان یاخشی گل وورانلاریندان بیری حساب ائدیلن آلمانیا‌لی فوتبولچو هرد مولر وفات ائدیب.
بو باره‌ده "بایرن مونیخ"ین مطبوعات خیدمتی توییتر صحیفه‌سینده یازیب.
او، 3 نوامبر 1945 -جی ایلده آلمانیانین نوردلینگن شهرینده آنا‌دان اولوب. 76 یاشیندا دونیاسینی دییشیب. هرد مولرین نه‌دن اؤلدوگو بللی دئییل . فوتبولچو قیزیل توپ و 2 دفعه قیزیل آیاق قابی قازانیب.
قئید ائدک کی، 2015-جی ایلده فوتبولچودا آلزایمر خسته‌لیگی آشکارلانمیشدی.
اونو دا قئید ائدک کی، هرد مولر اوچ دفعه آوروپا کوبوکونون غالیبی اولوب. فوتبولچو 1964-1979-جو ایللرده "بایرن مونیخ" کلوبونون هوجومچوسو اولوب، آلمانیا میللی‌سینده اویناییب.
مولر فوتبول تاریخی‌نین ان چوخ گل ووران اویونچولاریندان‌ بیری حساب اولونور.
